Ана Ахматова
Ето ме и тук, безделница…

Превод от руски: Иван Николов, 1974

chitanka.info

Ето ме и тук, безделница,

заскучала дваж и триж!

Над оврага дреме мелница.

Можеш век да помълчиш.

Над изсъхнал повет носена,

пак пчелица затрептя

и русалка омагьосана

викам, но не идва тя.

Цели в тиня са тревистите

брегове и сънно-строг

през трептенето на листите

месецът подава рог.

Упоена и пречистена,

взирам се околовръст.

И готова съм наистина

пак да стана родна пръст.

1911

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.